
	Lisa

	
	Toetuse kohaldamisala

	
	1.	Artikli 3 lõike 1 punktis a sätestatud eesmärgi raames antakse liidu toetust järgmiseks:

	
	a)	parimate tavade ja ekspertide vahetamine, sealhulgas ekspertide lähetamine, samuti Euroopa võrgustike suutlikkuse suurendamine hinnata, edendada, toetada ja edasi arendada liidu poliitikat ja eesmärke;

	
	b)	uuringud ja muud asjakohased meetmed, näiteks meetmed, mille eesmärk on parandada teadmisi analüüsi, seire ja hindamise abil;

	
	c)	ettevalmistavad, seire-, haldus- ja tehnilised meetmed, sealhulgas selleks, et tugevdada Schengeni ala juhtimist, arendades ja rakendades määrusega (EL) nr 1053/2013 kehtestatud hindamismehhanismi, et kontrollida Schengeni õigustiku kohaldamist, sealhulgas kohapealsetel külastustel osalevate komisjoni ja liikmesriikide ekspertide lähetuskulusid;

	
	d)	meetmed sidusrühmade ja üldsuse teadlikkuse suurendamiseks sisepiirikontrollita Schengeni alast, sealhulgas liidu poliitiliste prioriteetide tutvustamine selles valdkonnas;

	
	e)	statistiliste vahendite, meetodite ja näitajate väljatöötamine, mis järgivad diskrimineerimiskeelu põhimõtet;

	
	f)	tegevustoetus meetmete rakendamiseks, millega tagatakse Schengeni õigustiku kohaldamine.

	
	2.	Artikli 3 lõike 1 punktis b sätestatud eesmärgi raames antakse liidu toetust järgmiseks:

	
	a)	taristu, ehitised, süsteemid ja teenused, mida on vaja piiripunktides ja piiripunktide vaheliseks piirivalveks;

	
	b)	operatiivvarustus, sealhulgas transpordivahendid ja IKT-süsteemid, mida on vaja tulemuslikuks ja turvaliseks piirikontrolliks piiripunktides ja piirivalveks ning mis vastavad Euroopa Piiri- ja Rannikuvalve Ameti välja töötatud standarditele, kui sellised standardid on olemas;

	
	c)	Euroopa integreeritud piirihalduse valdkonda käsitlev või selle arendamisse panustav koolitus, võttes arvesse operatiivvajadusi ja riskianalüüsi, sealhulgas artikli 13 lõikes 7 osutatud soovitustes kindlaks tehtud probleeme, ning järgides täielikult põhiõigusi;

	
	d)	ühine sisserände kontaktametnike lähetamine kolmandatesse riikidesse kooskõlas Euroopa Parlamendi ja nõukogu määrusega (EL) 2019/1240;

	
	e)	parimate tavade ja oskusteabe vahetamine, uuringud, katseprojektid ja muud asjaomased meetmed, mille eesmärk on rakendada või arendada Euroopa integreeritud piirihaldust, sealhulgas meetmed, mis on suunatud Euroopa piiri- ja rannikuvalve arendamisele, näiteks ühine suutlikkuse suurendamine, ühishanked, ühiste standardite kehtestamine ning muud meetmed, millega ühtlustatakse Euroopa Piiri- ja Rannikuvalve Ameti ja liikmesriikide koostööd ja kooskõlastamist, samuti meetmed, mis on seotud abi vajavate haavatavate isikute ja rahvusvahelist kaitset vajavate või seda taotleda soovivate isikute edasisuunamisega;

	
	f)	ettevalmistavad, seire-, haldus- ja tehnilised meetmed, mis on vajalikud välispiiripoliitika rakendamiseks, sealhulgas selleks, et tugevdada Schengeni ala juhtimist, arendades ja rakendades määrusega (EL) nr 1053/2013 kehtestatud hindamismehhanismi, mille eesmärk on kontrollida Schengeni õigustiku ja määruse (EL) 2016/399 kohaldamist, sealhulgas kohapealsetel külastustel osalevate komisjoni ja liikmesriikide ekspertide lähetuskulusid, samuti meetmed, millega rakendatakse Euroopa Piiri- ja Rannikuvalve Ameti kooskõlas määrusega (EL) 2019/1896 tehtud haavatavuse hindamiste raames antud soovitused;

	
	g)	meetmed, mille eesmärk on parandada IKT-süsteemides salvestatud andmete kvaliteeti ning tõhustada andmesubjekti võimalusi kasutada õigust saada teavet oma isikuandmete kohta, saada oma isikuandmetele juurdepääs, neid andmeid parandada, kustutada ja nende töötlemist piirata;

	
	h)	isikute tuvastamine, sõrmejälgede võtmine, registreerimine, turvakontroll, küsitlemine, teabe andmine, arstlik läbivaatus ja haavatavuse kontroll ning vajaduse korral arstiabi, samuti kolmandate riikide kodanike suunamine asjakohase menetluse juurde välispiiridel;

	
	i)	meetmed sõltumatute järelevalvemehhanismide loomiseks, säilitamiseks või arendamiseks kooskõlas määruse (EL) 2024/1356 (taustakontrolli määrus) artikliga 10;

	
	j)	meetmed, mille eesmärk on suurendada sidusrühmade ja üldsuse teadlikkust välispiiripoliitikast ning tutvustada liidu poliitilisi prioriteete;

	
	k)	statistiliste vahendite, meetodite ja näitajate väljatöötamine, mis järgivad diskrimineerimiskeelu põhimõtet;

	
	l)	tegevustoetus Euroopa integreeritud piirihalduse rakendamiseks.

	
	3.	Artikli 3 lõike 1 punktis c sätestatud eesmärgi raames antakse liidu toetust järgmiseks:

	
	a)	taristu ja ehitised, mis on vajalikud viisataotluste menetlemiseks ja konsulaarkoostööks, sealhulgas julgeolekumeetmed ning muud meetmed, mille eesmärk on parandada viisataotlejatele osutatavate teenuste kvaliteeti;

	
	b)	viisataotluste menetlemiseks ja konsulaarkoostööks vajalik operatiivvarustus ja IKT-süsteemid;

	
	c)	konsulaartöötajate ning ühist viisapoliitikat ja konsulaarkoostööd rakendava muu personali koolitus;

	
	d)	parimate tavade ja ekspertide vahetamine, sealhulgas ekspertide lähetamine, samuti Euroopa võrgustike suutlikkuse suurendamine hinnata, edendada, toetada ja edasi arendada liidu poliitikat ja eesmärke;

	
	e)	uuringud ja muud asjakohased meetmed, näiteks meetmed, mille eesmärk on parandada teadmisi analüüsi, seire ja hindamise abil;

	
	f)	sidusrühmade ja üldsuse viisapoliitikaalase teadlikkuse suurendamise meetmed, sealhulgas liidu poliitiliste prioriteetide tutvustamine;

	
	g)	statistiliste vahendite, meetodite ja näitajate väljatöötamine, mis järgivad diskrimineerimiskeelu põhimõtet;

	
	h)	tegevustoetus ühise viisapoliitika rakendamiseks;

	
	i)	liikmesriikide toetamine viisade väljastamisel, sealhulgas määruse (EÜ) nr 810/2009 artiklis 25 osutatud piiratud territoriaalse kehtivusega viisade puhul, mida väljastatakse humanitaarkaalutlustel, riiklikes huvides või rahvusvaheliste kohustuste tõttu.


Or. <Original>{EN}en</Original>
<TitreJust>Selgitus</TitreJust>
 Sellest rahastamisvahendist rahastatavad meetmed tuleks määratleda läbipaistvuse ja parlamendi kui kaasseadusandja huvides. Nn musta kasti meetmete rahastamine liikmesriikide poolt ei tohiks olla lubatud.

